Diari Oficial de la Generalitat Valenciana


Sumari del DOGV 6779, del 22-05-2012 (2012/4815)

RESOLUCIÓ de 10 de maig de 2012, de la Direcció Territorial de Castelló de la Conselleria de Governació, sobre delegació de l'exercici de competències en prevenció d'incendis forestals.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   6779

Data del DOGV
:   22-05-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/4815


Data del document
:   10-05-2012

Organisme emissor
:   Conselleria de Governació

Tipus de document
:   Resolució

RESOLUCIÓ de 10 de maig de 2012, de la Direcció Territorial de Castelló de la Conselleria de Governació, sobre delegació de l'exercici de competències en prevenció d'incendis forestals. [2012/4815]
L'article 146 del Reglament de la Llei 3/1993, de 9 de desembre, Forestal de la Comunitat Valenciana, aprovat pel Decret 98/1995, de 16 de maig, del Govern Valencià, establix que en els terrenys forestals i en els limítrofs o amb una proximitat menor de 500 metres d'aquells, podran realitzar-se amb l'autorització prèvia, entre altres, les accions següents: crema de marges de cultiu o de restes agrícoles o forestals fora del període comprés entre l'1 de juliol i el 30 de setembre, operacions de destil·lació de plantes aromàtiques, acumulació i emmagatzematge de fusta, llenya i qualsevol tipus de residu agrícola o forestal, així com la utilització de grups electrògens, motors, equips electrònics o d'explosió, aparells de soldadura, etc.
En el mateix reglament, en l'article 147, s'establix que les autoritzacions esmentades en l'article 146 corresponen als directors dels servicis territorials de la Conselleria de Medi Ambient, els quals podran delegar esta competència, totalment o parcialment, en agents forestals.
El Decret 75/2011, de 24 de juny, del Consell, pel qual s'establix l'estructura orgànica bàsica de la Presidència i de les conselleries de la Generalitat, va assignar les competències de prevenció i extinció d'incendis a la Conselleria de Governació.
El Decret 114/2011, de 2 de setembre, del Consell, pel qual s'aprova el Reglament Orgànic i Funcional de la Conselleria de Governació, en els articles 13 i 14, establix que la Conselleria s'organitza territorialment en servicis centrals i en direccions territorials, i que al capdavant de les direccions territorials estarà el director territorial, amb caràcter de representant de la Conselleria en el seu respectiu territori, el qual exercirà, entre altres, les funcions que li atribuïxen les disposicions vigents.
Per tal de mantindre l'agilitat en la tramitació de les autoritzacions per a la realització d'alguna de les accions o activitats regulades en l'article 146 del Reglament de la Llei 3/1993, de 9 de desembre, Forestal de la Comunitat Valenciana, i a fi d'adequar-se a la nova situació competencial en matèria de prevenció d'incendis forestals derivada del Decret 75/2011, de 24 de juny, del Consell, es considera convenient delegar parcialment la competència en els agents mediambientals. En conseqüència, de conformitat amb el que disposa l'article 147 del Reglament de la Llei 3/1993, de 9 de desembre, Forestal de la Comunitat Valenciana, aprovat pel Decret 98/1995, de 16 de maig, del Govern Valencià, i tenint en compte l'article 13 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, resolc:
Primer
Delegar en els agents mediambientals dependents de la Direcció Territorial a Castelló de la Conselleria d'Infraestructures, Territori i Medi Ambient l'exercici de la competència per a autoritzar, en els terrenys forestals i en els limítrofs o amb una proximitat menor de 500 metres d'aquells, les accions o activitats següents:
a) La crema de marges de cultiu o de restes agrícoles o forestals fora del període comprés entre l'1 de juliol i el 30 de setembre.
b) Operacions de destil·lació de plantes aromàtiques.
c) Acumulació i emmagatzematge de fusta, llenya i qualsevol tipus de residu agrícola o forestal.
d) Utilització de grups electrògens, motors, equips electrònics o d'explosió, aparells de soldadura, etc.
Segon
Les sol·licituds i les resolucions administratives que s'adopten en virtut d'esta delegació hauran de realitzar-se de conformitat amb l'imprés i el plec de condicions que s'adjunta a la present resolució.
Tercer
Esta resolució de delegació de competències produirà efectes a partir de l'endemà de la publicació en el Diari Oficial de la Comunitat Valenciana.
València, 10 de maig de 2012.- La directora territorial: Susana Fernández Santana.